  Майя Бывальцева Глазкарысь пересьёслы фронтэ ветлэмъёс сярысь ивортонъёсты «Вунонтэм полклэн» сайтаз интыяны юрттозы. Со сярысь ивортэ Глазкарысь администрацилэн пресс-службаез. Вераськон мынэ Интернетлы дышымтэ пересьёс сярысь. Акцилэн сайтаз анкетаез гожтыны юрттозы, фронтовикъёслэсь фотоплакатъёссэс лэсьтозы Глазкарысь Егитъёслэн парламентсылэн ёзчиосыз. «Пункт усьтэмын луоз 25-тӥысен 29-тӥ куартолэзёзь Свободы площадьын. Ужан дырыз 14 часысен 20 часозь. Портретъёсты дасяны юрттэт дунтэк сётӥськоз», — верамын сайтын. Сяме пыӵамъя, «Вунонтэм полк» ортчоз 9-тӥ куартолэзе. Ужрад нырысьсэ ортчиз 2012-тӥ арын Томскын, берлогес со борды итӥськизы Россиысь мукет каръёс но гуртъёс. Ижкарын туэ акцие пыриськыны малпа 5 сюрс пала адями. Тегъёс: Мерлык Удмуртия Глазкар Вунонтэмполк БыдӟымАтыкайож  